Luonnos ETA:n sekakomitean päätös tehty päivänä kuuta, yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta (Eures) - Luonnos yhteisön yhteiseksi kannaksi /* SEK/2006/1084 lopull. */





[pic] | EUROOPAN YHTEISÖJEN KOMISSIO | Bryssel 4.9.2006 SEK(2006) 1084 lopullinen Luonnos ETA:N SEKAKOMITEAN PÄÄTÖS tehty päivänä kuuta, yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta (Eures) - Luonnos yhteisön yhteiseksi kannaksi - (komission esittämä) PERUSTELUT 1. ETA-sopimuksen pöytäkirjaan 31 sisältyy erityismääräyksiä yhteisön ja ETA:n EFTA-valtioiden yhteistyöstä muilla kuin neljän vapauden alaan kuuluvilla erityisalueilla. 2. Oheisen ETA:n sekakomitean päätösluonnoksen tarkoituksena on muuttaa pöytäkirjaa 31 työllisyysalaa koskevan yhteistyön laajentamiseksi ottamalla Liechtenstein mukaan Euroopan työnvälitysverkoston (Eures) toimintaan. Siinä luodaan puitteet yhteistyölle ja vahvistetaan yksityiskohtaiset säännöt Liechtensteinin osallistumiselle Eures-verkoston toimintaan 1 päivästä tammikuuta 2007 alkaen 28 päivänä lokakuuta 1996 tehdyn ETA:n sekakomitean päätöksen N:o 56/96 mukaisesti. 3. ETA-sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan b alakohdan mukaan neuvosto vahvistaa komission ehdotuksesta yhteisön kannan tällaisiin päätöksiin. 4. ETA:n sekakomitean päätösluonnos esitetään neuvostolle, jonka hyväksyttyä sen komissio esittää yhteisön kannan ETA:n sekakomiteassa mahdollisimman pian. Luonnos ETA:N SEKAKOMITEAN PÄÄTÖS tehty päivänä kuuta, yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta (Eures) ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 86 artiklan ja 98 artiklan, sekä katsoo seuraavaa: (1) Sopimuksen pöytäkirja 31 muutettiin [...] tehdyllä ETA:n sekakomitean päätöksellä N:o [...][1]. (2) Yhteistyötä ETA-sopimuksen sopimuspuolten välillä laajennettiin 28 päivänä lokakuuta 1996 tehdyllä ETA:n sekakomitean päätöksellä N:o 56/96[2] sisällyttämällä sopimuksen 31 pöytäkirjaan Euroopan työnvälitysverkosto (Eures). (3) Liechtenstein varasi alun perin itselleen oikeuden osallistua Euresin toimintaan vasta sen jälkeen kun sopimuksen pöytäkirjaan N:o 15 sisältyvistä, henkilöiden vapaata liikkuvuutta koskevista siirtymätoimenpiteistä laaditun yhteisen arvion tulokset olisivat saatavilla. (4) Tämän yhteisen arvion perusteella sopimuksen liitteisiin V ja VIII tehtiin ETA:n sekakomitean päätöksellä N:o 191/1999[3] Liechtensteinia koskevia uusia alakohtaisia mukautuksia[4], jotka koskevat ainoastaan asettumista asumaan Liechtensteiniin. (5) Varausta, joka koskee Liechtensteinin osallistumista Euresin toimintaan, ei enää sovelleta. (6) Sopimuksen pöytäkirja 31 olisi tämän vuoksi muutettava, jotta Liechtensteinin osallistuminen Euresin toimintaan voi alkaa 1 päivästä tammikuuta 2007, ON PÄÄTTÄNYT SEURAAVAA: 1 artikla Korvataan sopimuksen pöytäkirjan 31 15 artiklan 4 kohta seuraavasti: ‘”Edellä olevaa 1–3 kohtaa sovelletaan Liechtensteiniin 1 päivästä tammikuuta 2007.”’ 2 artikla Tämä päätös tulee voimaan seuraavana päivänä sen jälkeen, kun viimeinen sopimuksen 103 artiklan 1 kohdan mukainen ilmoitus on tehty ETA:n sekakomitealle*. Sitä sovelletaan 1 päivästä tammikuuta 2007. 3 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä […] päivänä […] kuuta […]. ETA:n sekakomitean puolesta Puheenjohtaja ETA:n sekakomitean sihteerit [1] EUVL L … [2] EYVL 58, 27.2.1997, s. 50. [3] EYVL 74, 15.3.2001, s. 29. [4] Sellaisina kuin ne ovat muutettuina sopimuksella Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan osallistumisesta Euroopan talousalueeseen (EUVL L 130, 29.4.2004, s. 11). * [Valtiosäännön asettamat vaatimukset on ilmoitettu.][Valtiosäännön asettamista vaatimuksista ei ole ilmoitettu.]